Bolojan, întrebat dacă Zelenski e „dictator”: „Merită tot respectul, nu e ușor să reziști atâția ani”. Ce spune despre viitorul NATO
Președintele interimar, Ilie Bolojan, a declarat, luni seară, la Digi 24, referitor la afirmația președintelui american Donald Trump, care l-a făcut pe liderul ucrainean Volodimir Zelenski „dictator”, că „era foarte greu de presupus” că Ucraina poate să facă alegeri prezidențiale în război. „Eu cred că nu doar Zelenski, dar și ucrainenii au avut un comportament care merită tot respectul”, mai spune Bolojan, adăugând că „ei, rezistând acolo, au ținut departe de noi pericolul pe care l-am putea avea, în condițiile în care ambițiile de tip neoimperial ale Rusiei s-ar menține în anii următori”.